Hurts 2B Human
Hurts 2B Human – aštuntasis amerikiečių atlikėjos ir dainų autorės Pink studijinis albumas, išleistas 2019 m. balandžio 26 d. Jam pristatyti išleisti keturi singlai: „Walk Me Home“, „Can We Pretend“, „Hurts 2B Human“ ir „Love Me Anyway“. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 115 tūkstančių kopijų ir jis debiutavo pirmojoje „Billboard 200“ reitingo vietoje, tampant trečiuoju atlikėjos įrašu, pasiekusiu šią viršūnę. „Hurts 2B Human“ taip pat pasiekė aukštas daugelio kitų šalių reitingų vietas, tarp jų – ir pirmąją vietą Jungtinėje Karalystėje bei dešimtąją Lietuvoje.